
Uznesenie Mestský súd Bratislava III v právnej veci obchodnej spoločnosti BAETANGE, s.r.o., Priehradná 6, 821 07 Bratislava, IČO: 44 183 411, zapísanej v obchodnom registri Mestského súdu Bratislava III, v odd. Sro, vložka č. 52710/B, v konaní o zrušení obchodnej spoločnosti, takto rozhodol: I. Súd z r u š u j e obchodnú spoločnosť BAETANGE, s.r.o., Priehradná 6, 821 07 Bratislava, IČO: 44 183 411. II. Žiaden z účastníkov nemá nárok na náhradu trov konania. odôvodnenie: 1. Doručením oznámenia o začatí konania o zrušení obchodnej spoločnosti dňa 24.6.2021 začalo na Okresnom súde Bratislava I konanie o zrušenie obchodnej spoločnosti BAETANGE, s.r.o., Priehradná 6, 821 07 Bratislava, IČO: 44 183 411, na základe podnetu doručeného dňa 28.10.2019, na základe dôvodu, že spoločnosť nespĺňa podmienky podľa § 2 ods. 3 Obchodného zákonníka (§ 68b ods. 1 písm. c) Obchodného zákonníka). 2. Podľa § 2 ods. 3 zákona č. 513/1991 Zb. Obchodného zákonníka v znení neskorších predpisov (ďalej aj len „Obchodný zákonník“) sídlom právnickej osoby a miestom podnikania fyzickej osoby je adresa, ktorá je ako sídlo alebo miesto podnikania zapísaná v obchodnom registri alebo živnostenskom registri, alebo v inej evidencii ustanovenej osobitným zákonom. Právnická osoba alebo fyzická osoba musí preukázať, že má k nehnuteľnosti alebo jej časti, ktorej adresa je ako jej sídlo alebo miesto podnikania zapísaná v obchodnom registri alebo v živnostenskom registri, alebo v inej evidencii ustanovenej osobitným zákonom, vlastnícke právo alebo užívacie právo, ktoré užívanie nehnuteľnosti alebo jej časti ako sídla alebo miesta podnikania nevylučuje, alebo písomný súhlas vlastníka nehnuteľnosti alebo jej časti s úradne osvedčeným podpisom alebo písomný súhlas väčšiny podielových spoluvlastníkov nehnuteľnosti alebo jej časti, ak ide o podielové spoluvlastníctvo k nehnuteľnosti alebo jej časti počítanej podľa veľkosti ich podielov, s úradne osvedčenými podpismi so zápisom nehnuteľnosti alebo jej časti ako sídla alebo miesta podnikania do obchodného registra, živnostenského registra alebo inej evidencie ustanovenej osobitným zákonom; to neplatí, ak právo na užívanie nehnuteľnosti alebo jej časti ako sídla alebo miesta podnikania vyplýva z katastra nehnuteľností. 3. Podľa § 40 ods. 1 Obchodného zákonníka akciová spoločnosť, jednoduchá spoločnosť na akcie, spoločnosť s ručením obmedzeným, družstvo a štátny podnik sú povinné predložiť riadnu individuálnu účtovnú závierku a mimoriadnu individuálnu účtovnú závierku na schválenie príslušnému orgánu tak, aby ju tento orgán schválil do 12 mesiacov odo dňa, ku ktorému sa riadna individuálna účtovná závierka a mimoriadna individuálna účtovná závierka zostavuje. Iná zapísaná osoba má tieto povinnosti, len ak jej to ukladá osobitný predpis. 4. Podľa § 40 ods. 2 Obchodného zákonníka osoba podľa odseku 1 je povinná uložiť riadnu individuálnu účtovnú závierku a mimoriadnu individuálnu účtovnú závierku do zbierky listín do deviatich mesiacov odo dňa jej zostavenia; to neplatí, ak sa do zbierky listín ukladá podľa osobitného predpisu.
5. Podľa § 68 ods. 1 Obchodného zákonníka spoločnosť zaniká ku dňu výmazu z obchodného registra, ak tento zákon neustanovuje inak. 6. Podľa § 68 ods. 2 Obchodného zákonníka zániku spoločnosti predchádza jej zrušenie s likvidáciou alebo bez likvidácie. Spoločnosť sa zrušuje bez likvidácie, ak celé jej imanie prešlo na právneho nástupcu, alebo po jej zrušení súdom nebol zložený preddavok na úhradu odmeny a výdavkov likvidátora (ďalej len „preddavok na likvidáciu“) vo výške ustanovenej osobitným predpisom. 7. Podľa § 68 ods. 4 písm. b) Obchodného zákonníka spoločnosť sa tiež zrušuje odo dňa uvedeného v rozhodnutí súdu o zrušení spoločnosti, inak odo dňa, keď toto rozhodnutie nadobudne právoplatnosť. 8. Podľa § 68b ods. 1 písm. c) Obchodného zákonníka súd aj bez návrhu rozhodne o zrušení spoločnosti, ak spoločnosť nespĺňa podmienky podľa § 2 ods. 3. 9. Podľa § 68b ods. 1 písm. e) Obchodného zákonníka súd aj bez návrhu rozhodne o zrušení spoločnosti, ak je spoločnosť v omeškaní s plnením povinnosti podľa § 40 ods. 2 viac ako šesť mesiacov. 10. Podľa § 68b ods. 2 Obchodného zákonníka, ak ide o dôvody na zrušenie spoločnosti podľa odseku 1, dôvod na zrušenie spoločnosti sa predpokladá, ak vyplýva z obchodného registra alebo listín uložených v zbierke listín. 11. Podľa § 18n ods. 2 písm. c) zákona č. 371/2004 Z. z. o sídlach a obvodoch súdov Slovenskej republiky v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddlženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 12. Podľa § 304 písm. a) Civilného mimosporového poriadku v znení neskorších predpisov (ďalej aj len „CMP“) konaním v niektorých veciach právnických osôb je konanie o zrušení právnickej osoby. 13. Podľa § 305 ods. 1 a ods. 2 CMP na konanie v niektorých veciach právnických osôb je kauzálne príslušný registrový súd. Na konanie je miestne príslušný registrový súd podľa adresy sídla právnickej osoby. 14. Podľa § 307 ods. 1 a ods. 2 CMP súd nariadi pojednávanie, ak sú skutkové tvrdenia medzi účastníkmi sporné. Súd môže nariadiť pojednávanie aj vtedy, ak to považuje za potrebné. 15. Podľa § 308 CMP súd rozhoduje uznesením. 16. Podľa § 309a CMP v konaniach o zrušení obchodnej spoločnosti alebo družstva (ďalej len „spoločnosť“), ktoré možno začať aj bez návrhu, je účastníkom konania iba spoločnosť. 17. Podľa § 309b ods. 3 CMP konanie o zrušení spoločnosti je začaté doručením oznámenia o začatí konania o zrušení spoločnosti. Začatie konania o zrušení spoločnosti súd poznamená v obchodnom registri. 18. Podľa § 309c CMP, ak spoločnosť osvedčí odstránenie dôvodu, pre ktorý sa začalo konanie o zrušení spoločnosti, alebo ak súd zistí, že tu dôvod na zrušenie spoločnosti nie je, upovedomí spoločnosť o ukončení konania o zrušení spoločnosti. Súd upovedomí spoločnosť o ukončení konania aj v prípade, že spoločnosť vstúpila do likvidácie pred rozhodnutím súdu o zrušení spoločnosti. 19. Podľa § 309d ods. 1 CMP, ak spoločnosť neosvedčí odstránenie dôvodu, pre ktorý sa začalo konanie o zrušení spoločnosti, súd po márnom uplynutí lehoty na odstránenie dôvodu pre zrušenie spoločnosti rozhodne o zrušení spoločnosti a rozhodnutie doručí spoločnosti. 20. Podľa § 309d ods. 2 CMP proti rozhodnutiu o zrušení spoločnosti je prípustné odvolanie a môže ho podať spoločnosť. V odvolaní nemožno namietať skutočnosti, ktoré nastali po vydaní rozhodnutia o zrušení spoločnosti. 21. Podľa § 309d ods. 3 CMP, ak bolo podané odvolanie proti uzneseniu, súd prvej inštancie môže uznesenie o zrušení spoločnosti zrušiť, ak odvolaniu v celom rozsahu vyhovie. 22. Podľa § 151 Obchodného zákonníka, okrem prípadov uvedených v § 68 sa spoločnosť zrušuje: a. rozhodnutím súdu podľa ustanovenia § 152, b. z iných dôvodov uvedených v spoločenskej zmluve. 23. Podľa § 152 Obchodného zákonníka spoločníci, a ak to ustanovuje spoločenská zmluva alebo stanovy, aj konatelia sa môžu na súde domáhať zrušenia spoločnosti z dôvodov a za podmienok ustanovených v zákone, v spoločenskej zmluve alebo v zakladateľskej listine, prípadne v stanovách. 24. Lustráciou v Registri účtovných závierok Ministerstva financií Slovenskej republiky súd zistil, že spoločnosť založila účtovnú závierku naposledy za rok 2018. Lustráciou v zbierke listín Mestského súdu Bratislava III súd zistil, že spoločnosť založila účtovnú závierku naposledy za rok 2018, čím nesplnila povinnosť podľa § 40 ods. 2 Obchodného zákonníka a je daný ďalší dôvod jej zrušenia podľa § 68b ods. 1 písm. e) Obchodného zákonníka, keďže spoločnosť sa dostala do omeškania s plnením povinnosti podľa § 40 ods. 2 viac ako šesť mesiacov.
25. Súd zaslal spoločnosti oznámenie o začatí konania o zrušení spoločnosti spolu s výzvou na odstránenie dôvodov, pre ktoré sa začalo konanie o zrušení spoločnosti. Spoločnosti bolo oznámenie s výzvou doručené elektronicky dňa 24.6.2021. Dôvody pre zrušenie spoločnosti neboli odstránené. 26. Súd v konaní skúmal, či sú splnené podmienky na zrušenie spoločnosti. Na základe zisteného skutkového a právneho stavu, vykonaného dokazovania a s poukazom na ustanovenie § 68b ods. 2 Obchodného zákonníka v znení účinnom od 1.10.2020 dospel súd k záveru, že v čase rozhodovania existovali zákonné dôvody na zrušenie spoločnosti podľa ustanovenia § 68b ods. 1 písm. c) a e) Obchodného zákonníka. Súd v danom prípade zistil, že spoločnosť neodstránila dôvody, pre ktoré môže byť zrušená súdom, nepodala žiaden návrh na zápis zmeny zapísaných údajov (sídla) do obchodného registra, ani návrh na výmaz spoločnosti z obchodného registra. Vzhľadom na uvedené skutočnosti sú splnené podmienky pre to, aby spoločnosť bola súdom zrušená. 27. Z novej právnej úpravy Obchodného zákonníka (účinnej od 1.10.2020) vypadlo pôvodné ustanovenie § 68 ods. 8 Obchodného zákonníka účinného do 30.9.2020, teda súd s účinnosťou od 1.10.2020 už nemá povinnosť pred vydaním rozhodnutia o zrušení spoločnosti zisťovať, či spoločnosť má obchodný majetok a v prípade zistenia, že spoločnosť má obchodný majetok, ktorý postačuje na náhradu primeraných výdavkov a odmeny za výkon funkcie likvidátora, preto nemá ani povinnosť nariadiť jej likvidáciu. Z uvedených skutočností tak vyplýva, že v súlade s novou právnou úpravou Obchodného zákonníka účinnou od 1.10.2020 súd obchodný majetok spoločnosti nezisťuje a o nariadení likvidácie nerozhoduje. 28. S poukazom na ustanovenie § 68 ods. 2 druhá veta Obchodného zákonníka účinného od 1.10.2020 sa konanie delí na dve časti. Prvou je proces zrušenia obchodnej spoločnosti, ktorý je uzavretý právoplatnosťou rozhodnutia súdu o zrušení obchodnej spoločnosti podľa procesných ustanovení Civilného mimosporového poriadku v znení účinnom od 1.10.2020. Následne práve s poukazom na ustanovenie § 68 ods. 2 druhá veta Obchodného zákonníka účinného od 1.10.2020, bude nasledovať druhá časť, t. j. časť týkajúca sa prípadnej likvidácie spoločnosti, ku ktorej môže dôjsť jedine po zložení preddavku na úhradu odmeny a výdavkov likvidátora, ktorá bude pokračovať podľa procesných ustanovení Civilného mimosporového poriadku účinného od 1.10.2020 (ustanovenia § 309e až § 309i Civilného mimosporového poriadku účinného od 1.10.2020). 29. Súd v konaní aplikoval ustanovenie § 309b Civilného mimosporového poriadku účinného od 1.10.2020, keď podľa tretieho odseku uvedeného ustanovenia sa konanie o zrušení spoločnosti začalo doručením oznámenia o začatí konania obchodnej spoločnosti. Od doručenia oznámenia uplynulo viac ako 90 dní, pričom k odstráneniu dôvodov na zrušenie obchodnej spoločnosti nedošlo, rovnako nebolo preukázané, že by spoločnosť vstúpila do likvidácie, preto neboli podľa súdu splnené podmienky na postup podľa § 309c CMP, ale bolo potrebné ďalej postupovať podľa § 309d CMP a rozhodnúť o zrušení obchodnej spoločnosti. 30. Na základe uvedeného súd rozhodol o zrušení obchodnej spoločnosti BAETANGE, s.r.o., Priehradná 6, 821 07 Bratislava, IČO: 44 183 411 tak, ako je uvedené vo výrokovej časti tohto rozhodnutia. 31. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to vo dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností,
f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

